钦定古今图书集成/明伦汇编/氏族典/第599卷 > 宇文绍节
## 钦定古今图书集成/明伦汇编/氏族典/第599卷 > 宇文绍节

按《宋史宇文绍节传》，“绍节字挺臣，成都广都人。祖虚
中，签书枢密院事。父师援，显谟阁待制。父子皆以使
北死，无子，孝宗愍之，命其族子绍节为之后，补官仕
州县。九年，第进士，累迁宝谟阁待制、知庐州。时𠈁胄
方议用兵，绍节至郡，议修筑古城，创造砦栅，专为固
圉计。召还，为兵部侍郎兼中书舍人，知镇江府。吴曦”
据蜀，趣绍节赴阙，任以西讨之事。绍节曰：“安丙素怀
忠义，若授以密旨，必能讨贼成功。”用其言，丙卒诛。曦
权兵部尚书、知江陵府，寻除签书枢密院事。嘉定六
年正月甲午，卒。赠七官，为少师，谥曰忠惠。